Tavid, kes saatis eelnõu kohta paar omapoolset ettepanekut, alustas oma tagasisidet nördimusega: "Seaduseelnõu seletuskirjast ei nähtu, millistel RABi (või kohtu) poolt tuvastatud faktilistel asjaoludel sellised väited põhinevad. Seetõttu on oht, et selles sisalduv info võib osutuda vääraks ning sellise väärinformatsiooni avalikustamine võib diskrediteerida kõikide ehtekulla kokkuostmisega tegelevate isikute, sh Tavidi mainet. Selline väär teave võib avalikkust heidutada ehtekulda mitte  müüma, mis tähendaks Tavidile otsest varalist kahju."